《大相岭》
清代·任兰枝

肩舆历峻坂，力尽得跻攀。冰雪明孤岭，风云暗百蛮。

地应雄剑阁，天已近阳关。旧说南征相，兵戈驻此间。

作者简介：（1677—1746）江苏溧阳人，字香谷，一字随斋。康熙五十二年一甲二名进士，授编修。雍正元年，直南书房，累迁内阁学士。五年，宣谕安南。历户、兵、工、礼各部尚书。在礼部最久，熟悉朝廷仪制。喜为诗，律句最工，亦工古文辞。有《南楼文集诗集》。